किशोरावस्थामा नै मेघाउलको विज्ञापनमा काम गर्ने अवसर प्राप्त भयो । मलाई सबैले मोडलिङ गर्न तथा नायिका बन्न प्रोत्साहन दिन्थे । मेरो अनुहार एवं स्वभाव हेरेर उनीहरूले यसो भनेका थिए । नभन्दै केही समयपछि नेपाली चलचित्र फेरि भेटौंलामा मा गर्ने प्रस्ताव आयो जसलाई मैले स्वीकार गरें । पछि मुम्बई जाँदा मेरो तस्बिर देखेर प्रभावित निर्देशकले चलचित्र सौदागरमा काम गर्ने अवसर प्रदान गरे । उक्त चलचित्र हिट भएपछि अरूले पनि प्रस्ताव गर्न थाले । यसरी मैले बलिउडमा प्रवेश गरें । यद्यपि सुरुमा म त्यति सिरियस थिइन, भविष्य यही क्षेत्रमा बिताउँछु भन्ने पनि थिएन ।
